प्रस्तावित मंदिर बिहार के पूर्वी चंपारण जिले के केसरिया के निकट जानकी नगर कैथवलिया-बहुआरा में करीब 165 एकड़ भूमि पर बनाया जाएगा। प्रथम चरण में निर्माण कार्य पर 200 करोड़ रुपये की लागत आएगी। प्रथमचरण में रामायण मंदिर, शिव मंदिर और महावीर मंदिर का निर्माण होगा। मंदिर का मुख्य आकर्षण इसकी 405 फीट ऊंची अष्टभुजीय मीनार होगी। यह 215 फीट ऊंची अंगकोरवाट मंदिर की मीनार से ऊंची होगी। मंदिर परिसर में 18 मंदिर बनाए जाएंगे। मंदिर परिसर में 44 फीट ऊंचे और 33 फीट की परिधि वाले शिवलिंग स्थापित करने का प्रस्ताव है, जो दुनिया में सबसे ऊंचा शिवलिंग होगा।